מתחם View מתאים למשפחות או לזוגות, ויש בו 4 בקתות בלבן הממוקמות על קצה ההר.
גולת הכותרת של מתחם View הוא הנוף המשכר הנשקף ממנו, הפורס לנגד העיניים את המראה עוצר הנשימה של הכנרת. רחבת ה-View בנוייה כך שקיימת הפרדה בין קומפלקס אחד של שתי בקתות לבין קומפלקס נוסף של שתי בקתות, ביניהן ישנה חציצה על-ידי בריכת שחייה גדולה ומקורה (6 על 12), המשמשת את אורחי כל 4 הבקתות. אם אתם רוצים להתעורר למראה מימיה התכולים של הכנרת או ליהנות מרגעים רומנטיים אל מול השקיעה גם מבלי לצאת מהבקתה- מתחם View הוא הבחירה המושלמת לחופשה שלכם.
הבקתות במתחם View מרווחות מאוד ומתאימות לזוג או למשפחה עד 5 נפשות. בבקתות חדר שינה זוגי עם מיטת קינג סייז ענקית וג'קוזי מלכותי, סלון גדול עם ספה הנפתחת לשלוש מיטות ילדים, חדר רחצה מפנק עם שירותים ומקלחת, מטבחון מאובזר באופן בסיסי ופינת אוכל לכל המשפחה. חדר השינה של ההורים ורחבת הסלון הגדולה מופרדים זה מזה בדלת וקיר, כך שהורים לילדים יוכלו ליהנות מפרטיות מלאה בחדרם, שעה שהילדים משתעשעים או צופים בטלוויזיה בפול ווליום בסלון.
הבקתות הלבנות שלנו מעוצבות בסגנון פרובנס ומשלבות נגיעות חומות כפריות בזכות רצפת הפרקט היוצרת אווירה חמימה. המיקס הזה מקנה לבקתות חזות פשוטה מצד אחד ואלגנטית מאוד מצד שני. תוסיפו לכך את פתחי החלונות הגדולים דרכם חודרים לבקתה אור השמש והטבע שמסביב במלוא הדרו- והרי לכם חווית אירוח עם קסם מיוחד.
הבקתות הלבנות שלנו מוקפות בחצר ירוקה, משגעת ומטופחת, שעוצבה תוך שימת דגש על הפרטים הקטנים ביותר שעושים הבדל גדול. החצרות מתוחזקות ברמה גבוהה ומספקות חוויה המהווה המשך ישיר להרגשה המיוחדת הקיימת בתוך הבקתות עצמן. מלבד החצר, מחוץ לכל בקתה ישנה מרפסת עם ערסלים ומערכת ישיבה משפחתית בה יכולים ההורים לשבת וליהנות מהקפה של הבוקר, ותוך כדי להשגיח על הילדים שבינתיים מתרוצצים בחוץ. כמו כן, לנוחיות האורחים בחצר פינת ברביקיו ושטח ייעודי להדלקת מדורה.
במתחמים Home ו-View פועלות שתי בריכות גדולות (אחת בכל מתחם) ומרווחות (בגודל 6 על 12), העומדות לרשות האורחים שלנו. בנוסף, ברחבת הבריכה ג'קוזי ספא זרמים גדול המגיע לטמפרטורה של 40 מעלות, מיטות שיזוף ופינות ישיבה. הבריכות במתחמים הללו הן מקורות ומחוממות בחורף והן כוללות אזורי שחייה רדודים לילדים. במתחם Boutique בריכה פרטית (בגודל 5 על 10) וג'קוזי ספא במרפסת של כל סוויטה. הבריכות הללו אינן מקורות, אך הן מחוממות בחורף.
בשני המתחמים Home ו-View ישנו חדר אוכל גדול בו מוגשות ארוחות הבוקר והמשמש גם להתכנסות משפחתית. חדר ההתכנסות מעוצב בסטייל, בסגנון המתכתב עם הקו העיצובי של הבקתות, הוא מרווח מאוד, יש בו מערכת ישיבה לעד 25 איש וחלונות גדולים היוצרים המשכיות בין חלל הפנים של חדר ההתכנסות לבין החצר היפהפייה ורווית הטבע שמחוצה לו. בכל חדר התכנסות ישנו מטבח גדול ומאובזר היטב שבו ניתן לבשל, וכן מקרר, מיקרוגל, כיריים, תנור ופינת קפה.
אנחנו, בבקתות בלבן, מתגאים בארוחות הבוקר הישראליות שאנחנו מגישים, שהן חגיגה קולינארית ודרך נפלאה להתחיל את הבוקר. ארוחת הבוקר שלנו היא ביתית, אותנטית ופשוטה, אך גם מלאה בניחוחות ובטעמים, וכמובן, מבוססת על חומרי גלם איכותיים וטריים. הארוחה כוללת מאפים, לחמים, שקשוקה, סלט ערבי, טונה, גבינות עיזים, גבינות קשות, מיץ תפוזים ועוד.
• בשבתות אנחנו מגוונים את ארוחת הבוקר עם ג'חנון או סביח ולילדים אנחנו גם מציעים פנקייק.
• ארוחות הבוקר מוגשות בין השעות 9:00 ועד 10:30.
• במסגרת הגישה מוכוונת האורח ומסבירת הפנים שלנו, אנחנו דואגים להגיש את ארוחות הבוקר "עד לפתח הדלת", בין אם זוהי דלת חדר האוכל וההתכנסות או דלת הבקתה. אורחים שלא ירצו לאכול בחדר האוכל יוכלו לבקש לקבל את ארוחת הבוקר הישר אל הבקתה.
אין כמו עיסוי טוב כדי לתבלן את החופשה בתחושות של רוגע אמיתי, שלווה והתחברות פנימה.
כדי לאפשר לאורחים שלנו לחוות התרוממות גוף-נפש שכזו, אנחנו מציעים תפריט טיפולים עשיר, ממנו ניתן לבחור את זה שמתאים ביותר לצרכים הבריאותיים והרגשיים. כל הטיפולים מתבצעים בבקתה עצמה על-ידי מטפלות מקצועיות ובעלות ניסיון רב, המשלבות בטיפול עזרים ופריטים להשלמת החוויה כמו מוזיקה נעימה ונרות מפיצי ריח.
• משך כל הטיפול הוא בין 45 דקות לשעה.
• יש להזמין את העיסוי מראש, עוד לפני ההגעה לחופשה, על מנת שנוכל להיערך כראוי ולמצוא מטפלת מתאימה במועד הרצוי.
• ניתן להזמין עיסוי זוגי, שיתבצע בו זמנית.
החלב נגמר? התעוררתם משנת הצהריים רעבים, ואתם חייבים לנשנש משהו? במרכז מושב רמות פועלות שתי צרכניות, הממוקמות מרחק הליכה קצר מהבקתות והפתוחות כל יום במשך רוב שעות היום (להוציא יום שישי, בו הן נסגרות ב-13:00 ויום שבת, בו הן סגורות).
• בכל בקתה שתי טלוויזיות עם מסך LCD וחיבור לוויני, אחת בסלון ואחת בחדר השינה, ומכשיר די.וי.די.
• המטבחון מצוייד במיקרוגל, בקומקום חשמלי ובמקרר. בנוסף, בכל מטבח ישנה מכונת קפה איכותית של היצרנית המובילה nespresso . לנוחיות האורחים שלנו ישנה גם ערכת קפה מלאה, לרבות קפסולות למכונת הקפה, חלב טרי ותה מכל הסוגים.
• בבקתות ישנה גישה חופשית לאינטרנט אלחוטי.
• פינוקים קטנים נוספים שישדרגו את חווית החופשה והממתינים לאורחים שלנו בבקתות הם: חלוקי רחצה וסדרת מוצרי טיפוח יוקרתיים מבית "בוטניפיק", מוצרי אמניטיז פרימיום לבתי מלון יוקרתיים ברחבי הארץ.